b'\n_START_ARTICLE_\nMoskvi\xc4\x8d\n_START_PARAGRAPH_\nMoskvi\xc4\x8d (MZMA; rusko \xd0\x9c\xd0\xbe\xd1\x81\xd0\xba\xd0\xb2\xd0\xb8\xd1\x87) je bila ruska avtomobilska tovarna s sede\xc5\xbeem v Moskvi. Tovarna je bila ustanovljena leta 1930 in je obstajala do leta 2006, ko je razglasila bankrot. V najbolj\xc5\xa1ih \xc4\x8dasih so izdelali 100.000 vozil letno. Najbolj znana avtomobilska modela tovarne sta bila moskvi\xc4\x8d in aleko, nekdaj zastopana tudi na slovenskih cestah.\n_START_SECTION_\nMoskvi\xc4\x8d\n_START_PARAGRAPH_\nJe oznaka enega izmed \xc5\xa1tevilnih modelov istoimenske tovarne. Najbolj poznan model je bil model z oznako 408, ki so ga predstavili javnosti leta 1964. Na voljo je bil v dveh izvedbah, limuzinski in karavanski. Po prenovi motorja in kozmeti\xc4\x8dnih popravkih je od leta 1967 limuzinski model nosil oznako 412, karavanski pa 427.\n_START_SECTION_\nALEKO\n_START_PARAGRAPH_\nALEKO (kratica za \xd0\x90\xd0\xb2\xd1\x82\xd0\xbe\xd0\xbc\xd0\xbe\xd0\xb1\xd0\xb8\xd0\xbb\xd1\x8c\xd0\xbd\xd1\x8b\xd0\xb9 \xd0\xb7\xd0\xb0\xd0\xb2\xd0\xbe\xd0\xb4 \xd0\xb8\xd0\xbc\xd0\xb5\xd0\xbd\xd0\xb8 \xd0\x9b\xd0\x95\xd0\xbd\xd0\xb8\xd0\xbd\xd1\x81\xd0\xba\xd0\xbe\xd0\xb3\xd0\xbe \xd0\x9a\xd0\x9e\xd0\xbc\xd1\x81\xd0\xbe\xd0\xbc\xd0\xbe\xd0\xbb\xd0\xb0, Avtomobilski zavod Leninovega Komsomola) je imel oznako Moskvi\xc4\x8d 2141S. Izdelovali so ga v letih 1986 in 2001 na osnovi francoskega modela Simca 1307.'